smcproject/ml-wiki-sentences huggingface dataset:
നാടോടി കലയെയും പുരാതന ആചാരത്തെയും ശ്രേഷ്ഠമായ ഒന്നിലേക്ക് ഉയർത്തി, മാത്രമല്ല സ്വാഭാവികതയെ സംഗീത ആഹ്വാനത്തിലെന്നപോലെ അഭിലഷണീയമായ ഒരു സ്വഭാവമായി പ്രസ്ഥാനത്താൽ ഉയർത്തപ്പെടുകയും ഉണ്ടായി.
ജ്ഞാനോദയത്തിന്റെ യുക്തിവാദത്തിനും ക്ലാസിക്കലിസത്തിനും വിപരീതമായി, ജനസംഖ്യാ വളർച്ച, ആദ്യകാല നഗര വ്യാപനം, വ്യാവസായികത എന്നിവയിൽ നിന്ന് രക്ഷപ്പെടാനുള്ള ശ്രമങ്ങളെന്ന ആധികാരികമായി മധ്യകാല ഘടകങ്ങളായി വീക്ഷിക്കപ്പെട്ട കലാ അംശങ്ങൾ, ആഖ്യാനം എന്നിവയെ മധ്യകാലവാദത്തോടൊപ്പം കാല്പനികത്വം പുനരുജ്ജീവിപ്പിച്ചു.
ജ്ഞാനോദയത്തിന്റെ യുക്തിവാദത്തേക്കാൾ അവബോധത്തിനും വികാരത്തിനും മുൻഗണന നൽകിയ ജർമ്മൻ സ്റ്റർം അൻഡ് ഡ്രാങ് പ്രസ്ഥാനത്തിലാണ് ഈ പ്രസ്ഥാനം വേരൂന്നിയതെങ്കിലും, ആദ്യകാല കാല്പനികത്വവാദികളിൽ പലരും സാംസ്കാരിക വിപ്ലവകാരികളും വിപ്ലവത്തോട് അനുഭാവം പുലർത്തുന്നവരുമായിരുന്നു എന്നതിനാൽ ഫ്രഞ്ച് വിപ്ലവത്തിന്റെ സംഭവങ്ങളും പ്രത്യയശാസ്ത്രങ്ങളും അടുത്തു സ്വാധീനിച്ച ഘടകങ്ങളായിരുന്നു.
വീരത്വ വ്യക്തിത്വവാദികളുടെയും കലാകാരന്മാരുടെയും നേട്ടങ്ങൾക്ക് കാല്പനികത്വം ഉയർന്ന മൂല്യം നൽകി, അവരുടെ നിലനിന്ന ഉദാഹരണങ്ങൾ സമൂഹത്തിന്റെ ഗുണനിലവാരം ഉയർത്തതക്കതായിരുന്നു.
കലയിലെ രൂപത്തെക്കുറിച്ചുള്ള ക്ലാസിക്കൽ സങ്കൽപ്പങ്ങളിൽ നിന്ന് സ്വാതന്ത്ര്യം അനുവദിക്കുന്ന ഒരു നിർണായക അധികാരമായി വ്യക്തിഗത ഭാവനയെ ഈ പ്രസ്ഥാനം പ്രോത്സാഹിപ്പിക്കുകയും ചെയ്തു.
പ്രസ്ഥാന ആശയങ്ങളുടെ പ്രതിനിധാനത്തിൽ ചരിത്രപരവും പ്രകൃതിദത്തവുമായ അനിവാര്യതയിലേക്ക് ജർമ്മൻ തത്വശാസ്ത്രമായ സെയ്റ്റ്ജിസ്റ്റ് ചിന്താരീതിയുടെ ശക്തമായ ഒരു സമീപനം ഉണ്ടായിരുന്നു.
പത്തൊമ്പതാം നൂറ്റാണ്ടിന്റെ രണ്ടാം പകുതിയിൽ, കാല്പനികത്വത്തിന് ധ്രുവവൈരുദ്ധ്യമായി യഥാതഥ്യം അവതരിപ്പിക്കപ്പെട്ടു.
തദ്കാലത്ത് കാല്പനികത്വത്തിന് ഉണ്ടായ അപചയം സാമൂഹികവും രാഷ്ട്രീയവുമായ മാറ്റങ്ങൾ ഉൾപ്പെടെയുള്ള ഒന്നിലധികം പ്രക്രിയകളുമായി ബന്ധപ്പെട്ടിരിക്കുന്നു.
ഇതും കാണുക കാൽപ്പനികത നാടകത്തിൽ കുറിപ്പുകൾ അവലംബം
കാല്പനിക ദേശീയത ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Romantic_nationalism
കാല്പനിക ദേശീയത (romantic nationalism) (ദേശീയ റൊമാന്റിസിസം, ഓർഗാനിക് ദേശീയത, ഐഡന്റിറ്റി ദേശീയത) എന്നത് ദേശീയതയുടെ ഒരു രൂപമാണ്.
നിയന്ത്രിക്കുന്നവരുടെ നൈസർഗികമായ പരിണാമം നിമിത്തം ഉണ്ടാവുന്ന ഐക്യത്തിലൂടെയാണ് ഇതിൽ ഭരണകൂടം അതിന്റെ രാഷ്ട്രീയ നിയമസാധുതനേടുന്നത്.
ഒരു സംസ്കാരത്തിന്റെ ഭാഗമായ മനുഷ്യർക്കിടയിലെ ഭാഷ, സംസ്കാരം, മതം, ജീവിത രീതികൾ എന്നിവയെ ഇത് ആശ്രയിക്കാറുണ്ട്.
രാജവംശത്തിനോടോ സാമ്രാജ്യത്വ മേധാവിത്വത്തിനോടോ ഉള്ള പ്രതികരണത്തിൽ നിന്നാണ് കാല്പനിക ദേശീയത രൂപപ്പെടുന്നത്.
കാലൻകോഴി ഇംഗ്ലീഷ് വിലാസം https://ml.wikipedia.org/wiki/Mottled_Wood_Owl
മൂങ്ങകളുടെ (Owl) വർഗ്ഗത്തിൽപെടുന്ന ഒരു പക്ഷിയാണ് കാലൻ‍കോഴി .
തച്ചൻ കോഴി , നെടിലാൻ എന്നും അറിയപ്പെടാറുണ്ട്.
( ഇംഗ്ലീഷ് : Mottled Wood Owl ).
സാധരണയിനം മൂങ്ങകളുടെ രൂപം തന്നെയാണ് ഇതിനു൦.
വളരെ ഉച്ചത്തിൽ, പലപ്പോഴും ഒന്നോ രണ്ടോ കിലോമീറ്റർ ദൂരത്തേക്ക് കേൾക്കാൻ കഴിയുന്നത്ര ഉച്ചത്തിൽ ഈ പക്ഷി ശബ്ദമുണ്ടാക്കും.
ഇതിന്റെ ശബ്ദം സന്ധ്യക്കും രാവേറെച്ചെല്ലുന്നവരേയും ധാരാളം കേൾക്കാം.
പുലർച്ചക്കു അപൂർവമായേ കേൾക്കാറുള്ളൂ.
ഒരു പക്ഷിയുടെ വിളിക്ക് ദൂരെനിന്നു മറ്റൊരു (ഇണ) പക്ഷി മറുവിളി കൊടുക്കുന്നതും കേൾക്കാം.
" ഹുഊഊഉആആആ" എന്നു വളരെ മുഴക്കത്തോടെ ഈ പക്ഷികൾ നീട്ടിവിളിക്കും.
തച്ചൻ കോഴി എന്നത് തച്ചൻ മാരെ അവഹേളിക്കാൻ ഇട്ടത് ആണ് അല്ലാതെ അതിന് ഒരു സാങ്കേതിക ന്യായീകരണം കാണുന്നില്ല പേരിനു പിന്നിൽ
മൂങ്ങവർഗ്ഗക്കരുടെ ശബ്ദം മനുഷ്യർക്ക് അരോചകമാണ്.
ഇക്കൂട്ടത്തിൽ വളരെ ഭയപ്പെടുത്തുന്നതാണ് കാലൻകോഴിയുടേത്.
പലരും മരണത്തോടാണ്  ഇവയെ സങ്കല്പിക്കുന്നത്.
മരണത്തിന്റെ ദേവനായ കാലൻ വരുന്നതിന്റെ മുന്നറിയിപ്പായി ഈ ശബ്ദത്തെ കരുതുന്നതിനാൽ മൂങ്ങക്ക് കാലൻകോഴി എന്ന പേരു വന്നു.
കാടുകളിലാണ് ഇവ കൂടുതലായും വസിക്കുന്നത്.
പകൽ സമയത്ത് ഒളിച്ചു കഴിയാൻ ഇഷ്ടപ്പെടുന്ന ഇവ രാത്രിയാണ് ഇര തേടുന്നത്.
കാലങ്കോഴിക്ക് ഇഷ്ടപ്പെട്ട ആഹാരം എലി വർഗ്ഗത്തിൽ പെട്ട ജീവികളാണ്.
ഓന്ത് പല്ലി എന്നിവയേയും ഇവ ഭക്ഷിക്കും.
ഗരുഡനോളം വലിപ്പമുള്ള ഇവയ്ക്ക് തവിട്ട് നിറമാണ്.
ശരീരത്തിൽ മുഴുവനും കുറിപോലുള്ള പാടുകളും വരകളും ഉണ്ട്.
മുഖത്ത് ചാരം തേച്ചപോലുള്ള നിറമാണ്.
കൊക്കിനു താഴെ വെളുത്ത തൂവലുകൾ ഉണ്ട്.
കണ്ണുകൾ കടുത്ത തവിട്ട് നിറമായിരിക്കും.
കാലുകൾ ബലിഷ്ഠമാണ്.
ഇവ തൂവലുകൾ കൊണ്ട് മൂടപ്പെട്ടിരിക്കുന്നു.
കുറിപ്പുകൾ രാത്രിയിൽ ഏകാന്തതയിൽ  ഈ പക്ഷിയുടെ ശബ്ദം കേൾക്കുന്നത് ഭയജനകമാണ്‌.
വീട്ടുവളപ്പുകളിലെ മരങ്ങളിൽ വന്നിരുന്നു ഇവ കരഞ്ഞാൽ ആ വീട്ടിൽ ഒരു മരണം ഉടനെ നടക്കുമെന്നായിരുന്നു പഴയകാലത്തെ വിശ്വാസം.
എന്നാൽ ഏതെങ്കിലും വീടിനു മുകളിൽ  വന്നിരുന്ന് കരഞ്ഞാൽ  ആ വീട്ടിൽ സർവ സൗഭാഗ്യങ്ങളും വന്നു ചേരും എന്നൊരു വിശ്വാസവും ഉണ്ട് വ്യാധിപീഡകളിൽ കുടുങ്ങിക്കടക്കുന്നരുടെ വീടുകളിൽ ഇവ വന്നിരുന്നു ശബ്ദിക്കുമ്പോൾ വീട്ടിലുള്ളവരെല്ലാം കാലനെ അകറ്റിനിർത്താൻ ഉറക്കെ നാം ജപിക്കാൻ തുടങ്ങുമായിരുന്നു.
ഈ പക്ഷി ഇന്ന് കേരളത്തിലെ നാട്ടിൻപുറങ്ങളിൽ എല്ലാ സ്ഥലങ്ങളിലും ഉണ്ട് പരാമർശങ്ങൾ ↑ ↑ ↑ {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help ) ↑ ↑ ↑ {{ cite book }} : | first= missing | last= ( help ) ; Cite has empty unknown parameter: | coauthors= ( help ) ; Unknown parameter | locat= ignored ( help )
കാലൻപാട്ട്
കർക്കിടകമാസത്തിൽ തുടങ്ങുന്ന ഒരു ഒരു അനുഷ്ഠാന നാടൻ കലാരൂപമാണ് കാലൻപാട്ട് .
പണ്ടു കാലത്ത് കർക്കടകമാസത്തിൽ ദുരിതങ്ങളെ പാടിയകറ്റാൻ വീടുകൾ തോറുമെത്തി പാടിയിരുന്നു.
(വേടൻ, കാലൻ, ശീപോതി).
മിഥുനം 25-വേടൻപാട്ട്, കർക്കിടകം 10-കാലൻപാട്ട്, കർക്കിടകം 25-ശീപോതി പാട്ട്.
ഈ പാരമ്പര്യച്ചടങ്ങ് മൊകേരി കടത്തനാടൻ കല്ലിനപ്പുറമുള്ള ചില സ്ഥലങ്ങളിൽ ഇന്നും മുടക്കമില്ലാതെ തുടരുന്നുണ്ട്.
കർക്കടകസംക്രമത്തിനാണ് കാലൻപാട്ട്.
മലയസമുദായത്തിൽപ്പെട്ടവരാണ് പാട്ടുകാരായി എത്തിയിരുന്നത്.
ഇവർക്കായി വീട്ടുകാർ ദക്ഷിണയും അരിയും പലവ്യഞ്ജനങ്ങളും നൽകും.
പാട്ടുകാർ വീടുകളിലെത്തുമ്പോൾ വീട്ടുകാർ കത്തിച്ച നിലവിളക്കും കറുത്ത ഗുരുസിയും നിറനാഴിയും വെച്ചാണ് സ്വീകരിക്കുക.
കാലൻപാട്ടിന്ശേഷം കറുത്ത ഗുരുസി തെക്ക് ഭാഗത്ത് ഒഴിക്കും.
ഇതോടെ ദോഷങ്ങൾ തീർന്നെന്നാണ് വിശ്വാസം.
വേടൻപാട്ടിന്ശേഷം ചുവന്ന ഗുരുസിയും പുറത്തേക്ക് ഒഴിക്കും.
അവലംബം ↑ https://truecopythink.media/life-in-the-time-of-covid-peoples-shares-experiences ↑ https://www.mathrubhumi.com/kozhikode/news/article-1.3023111%5Bപ്രവർത്തിക്കാത്ത+കണ്ണി%5D പുറത്തേക്കുള്ള കണ്ണികൾ
കണ്ടംകുളത്തി ആര്യവൈദ്യശാല കുഴൂരിലെ കണ്ടംകുളത്തിയുടെ - പ്രധാന ഓഫീസ് മാളക്കടുത്ത് വലിയപറമ്പിലെ കണ്ടംകുളത്തി ആശുപത്രി
കേരളത്തിലെ പ്രമുഖ ആയുർവേദ വൈദ്യ ശാലയാണ് കണ്ടംകുളത്തി ആയുർവേദ വൈദ്യശാ‍ല .
വിവിധ ആയുർവേദമരുന്നുകൾ നിർമ്മിക്കുന്നതിനോടൊപ്പം ആയുർവേദ ആശുപത്രികളും‍ നടത്തുന്നു.
കണ്ടംകുളത്തി ആയുർവേദവൈദ്യശാലയുടെ പ്രധാന ഓഫീസ് തൃശ്ശൂർ ജില്ലയിലെ കുഴൂർ എന്ന ഗ്രാമത്തിലാണ്‌ .
അന്നമനട പഞ്ചായത്തിൽപ്പെടുന്ന വലിയപറമ്പ് എന്ന സ്ഥലത്ത് കണ്ടംകുളത്തിയുടെ പ്രധാന ആശുപത്രി സ്ഥിതി ചെയ്യുന്നു.
സ്ഥാപനചരിത്രം
കണ്ടംകുളത്തി ആയുർവേദ വൈദ്യശാലയുടെ സ്ഥാ‍പകൻ പത്രോസ് വൈദ്യർ ആണ്.
1980 കാ‍ലഘട്ടത്തിൽ ഒരു ചെറിയ വൈദ്യശാ‍ലയായി നടത്തിയിരുന്ന അദ്ദേഹം ഇവിടെ വൈദ്യശാലയിലേക്കുള്ള മരുന്നുകൾ തയ്യാറാക്കുന്നത് സ്വയം ആയിരുന്നു.
അന്നും കുഴൂർ എന്ന സ്ഥലത്ത് സ്ഥിതി ചെയ്തു കൊണ്ട് പ്രവർത്തിച്ചിരുന്ന ഈ ചെറിയ വൈദ്യശാ‍ല കെ. പി. പത്രോസ് വൈദ്യരുടെ തന്റേതായ ചികിത്സ രീതികളിൽ പ്രസിദ്ധമായി തീർന്നു.
അദ്ദേഹത്തിന്റെ കുറിപ്പുകളാണ് ഇന്നും ഇവിടെ ഉത്പാദിപ്പിക്കപ്പെടുന്ന മരുന്നുകളുടെ അടിസ്ഥാനം .
1987 ൽ വ്യവസായിക അടിസ്ഥാനത്തിൽ ഇവിടെ ആയുർവേദ മരുന്നുകൾ ഉത്പാദിപ്പിക്കാൻ തുടങ്ങിയത്.
ഇന്ന് 450 ലധികം ആയുർവേദമരുന്നുകൾ മാർക്കറ്റിൽ കണ്ടംകുളത്തിയുടെ പേരിൽ ലഭ്യമാണ് .
ഇതുകൂടാതെ ആയുർവേദ ചികിത്സക്കായി കണ്ടംകുളത്തിൽ ആശുപത്രികളും സ്ഥാപിച്ചിട്ടുണ്ട്.
ആലുവ , മാള , മൂന്നാർ , കോവളം , കൊച്ചി എന്നിവടങ്ങളിൽ ആയുർവേദ ചികിത്സ ആശുപത്രികൾ സ്ഥിതി ചെയ്യുന്നു.
കണ്ടകാരിച്ചുണ്ട ഇംഗ്ലീഷ് വിലാസം https://ml.wikipedia.org/wiki/Solanum_xanthocarpum
സമുദ്രനിരപ്പിൽ നിന്നും 1000 മീറ്റർ വരെ ഉയരത്തിൽ വളരുന്ന ഒരു ഔഷധ സസ്യമാണ്‌ കണ്ടകാരിചുണ്ട .
തരിശുഭൂമികളിലും തുറസ്സായ സ്ഥലങ്ങളിലും പാതവക്കിലും ഈ സസ്യത്തെ കാണാം .
നീലപ്പൂക്കൾ ഉണ്ടാകുന്നവ, വെള്ളപ്പൂക്കൾ ഉണ്ടാകുന്നവ എന്നിങ്ങനെ രണ്ടുതരം ചെടികൾ നിലവിലുണ്ട്.
വെള്ള നിറത്തിലുള്ള പൂക്കൾ ഉള്ളവ ലക്ഷ്മണാ എന്ന പേരിലും അറിയപ്പെടുന്നു.
പേരുകൾ സംസ്കൃതം - കണ്ടകാരീ, നിദിഗ്ധികാ, രസഗുണങ്ങൾ രസം - തിക്തം, കടു ഗുണം - സ്നിഗ്ധം,  ലഘു വീര്യം - ഉഷ്ണം ഘടന
തണ്ടുകളിലും ഇലകളിലും മുള്ളുകളുള്ള ഏകവർഷി ഔഷധിയായ കണ്ടകാരിചുണ്ട ഏകദേശം 25-75 സെന്റീമീറ്റർ വരെ പൊക്കത്തിൽ വളരുന്നവയാണ്‌.
മുള്ളുകൾക്ക് ഏകദേശം 1.5 സെന്റീമീറ്റർ വരെ നീളം കാണപ്പെടുന്നു.
ഇലകൾക്ക് 10 സെന്റീമീറ്റർ വരെ നീളവും 5 സെന്റീമീറ്റർ വരെ വീതിയും ഉണ്ടായിരിക്കും.
ഇലകളുടെ മധ്യസിര തടിച്ചതും സിരകളിൽ മുള്ളുകൾ ഉള്ളവയുമാണ്‌.
നാലോ അഞ്ചോ പൂക്കൾ കൂടിയ കുലകളായി കാണപ്പെടുന്ന പൂക്കൾക്ക് 75 മില്ലീമീറ്റർ വരെ വ്യാസമുണ്ടാകും.
5 ബാഹ്യ ദളങ്ങളുള്ളവയാണിത്.
മഞ്ഞ, ഓറഞ്ചു നിറങ്ങളോടുകൂടിയ കായ്കൾ ഉരുണ്ടതും 12 മില്ലീമീറ്റർ വരെ വ്യാസമുള്ളവയുമാണ്‌.
ഇവയിൽ പച്ചനിറത്തിലുള്ള വരകൾ വ്യക്തമായി കാണാവുന്നതാണ്‌.
വെളുത്ത മാംസളമായ ഭാഗവും അതു നിറയെ മഞ്ഞനിറത്തിലുള്ള ചെറിയ വിത്തുകളും ഇതിന്റെ കായ്കളുടെ പ്രത്യേകതയാണ്‌.
പഴം അല്പം ക്ഷാരരസം ഉള്ളവയുമാണ്‌ ഔഷധ ഉപയോഗം
കണ്ടകാരി ഘൃതത്തിലെ ഒരു ചേരുവയാണ്.
ഉമിനീർ കൂടുതലുണ്ടാക്കും.
നീരു് വറ്റിയ്ക്കും.
പനി, ചുമ, ആസ്തമ, മഹോദരം എന്നിവ മാറ്റും.
അവലംബം വിക്കിസ്പീഷിസിൽ Solanum xanthocarpum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കണ്ടകാരിച്ചുണ്ട എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കണ്ടക്കൈ ഗ്രാമത്തിലെ പുല്ലു പറിക്കൽ സമരം ഇംഗ്ലീഷ് വിലാസം https://ml.wikipedia.org/wiki/Pullu_parikal_samaram
കേരളത്തിലെ പ്രധാന സ്ത്രീ മുന്നേറ്റങ്ങളിലൊന്നാണ് കണ്ടക്കൈ പുല്ലു പറിക്കൽ സമരം അഥവാ മേച്ചിൽപ്പുല്ല് സമരം .
കണ്ണൂർ ജില്ലയിലെ മയ്യിൽ ഗ്രാമപഞ്ചായത്തിലെ കണ്ടക്കൈ പ്രദേശത്താണ് ഈ സമരം നടന്നത്.
കണ്ടക്കൈ അധികാരിയുടെ പറമ്പിൽ നിന്ന് കുഞ്ഞാക്കമ്മയുടെ നേതൃത്വത്തിൽ പുരമേയാൻ പുല്ലു പറിച്ചതാണ് പുല്ലുപറി സമരം.
എം.എസ്.പിയുടെയും പോലീസിന്റെയും  നേതൃത്ത്വത്തിൽ കർഷക തൊഴിലാളികളെ ക്രൂര മർദ്ദനത്തിനു വിധേയമാക്കുക മാത്രമല്ല സമരത്തിൽ പങ്കെടുത്തവരുടെ വീടുകളിൽ കയറി കലങ്ങളും ചട്ടികളും തകർക്കുകയും ചെയ്തു.
ആ പ്രദേശത്തെ ധാരാളം ആണുങ്ങളെ പിടിച്ചു കൊണ്ടു പോയി ഗുണ്ടകൾ ക്രൂരമായി മർദ്ദിച്ചു.
അവലംബം ↑ http://www.lsg.kerala.gov.in/pages/history.php?intID=5 ID=1127 ln=en ↑
കണ്ടച്ചിറ ഇംഗ്ലീഷ് വിലാസം https://ml.wikipedia.org/wiki/Kandachira ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊല്ലം ജില്ലയിലെ പനയം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് കണ്ടച്ചിറ .
ഇത് പഞ്ചായത്തിന്റെ തെക്ക്- അഷ്ടമുടിക്കായലിന്റെ -കണ്ടച്ചിറമുടിയുടെ വടക്കേകരയിൽ  സ്ഥിതിചെയ്യുന്നു.
ശ്രീനാരായണ ഗുരു വിന്റെ ഒരു പ്രധാന പ്രവർത്തന മേഖലയായിരുന്നു ഇവിടം.
സാംസ്കാരിക കേന്ദ്രങ്ങൾ കണ്ടച്ചിറ സംയോജന സ്മാരക ഗ്രന്ഥശാല
1936-ൽ രൂപീകരിച്ചു.
1948 ൽ പ്രവർത്തനം ആരംഭിക്കുകയും 1956 ൽ പുനർനിർമ്മാണം നടത്തുകയും ചെയ്തു.
കൊല്ലം ജില്ലയിലെ ഏറ്റവും പുരാതനവും പെരിനാട്-പനയം പഞ്ചായത്തുകളിലെ ഏറ്റവും വലുതുമായ ഗ്രന്ഥശാലയാണിത്‌
ആകാശ വാണി അപ്പു സ്പോർട്സ് ക്ലബ്‌, സമദർശി സാംസ്കാരിക വേദി, ശ്രീനാരായണ ഗുരുകുലം ( കെ കെ കരുണാകരൻ1972 ൽ  സ്ഥാപിച്ചു ) തുടങ്ങിയ സാംസ്കാരിക പ്രസ്ഥാനങ്ങളും 
പ്രധാന വിദ്യാഭ്യാസ സ്ഥാപനമായ   ശ്രീനാരായണ സ്മാരക യു പി സ്കൂളും  അമ്പതാം നമ്പർ കയർ സഹകരണ സംഘം, കാർഷിക സഹകരണ സംഘം എന്നിവയും കണ്ടച്ചിറയിൽ  പ്രവർത്തിക്കുന്നു.
താന്നിക്കമുക്കാണു കണ്ടചിറയിലെ പ്രധാന മാർക്കറ്റ്.
കൊല്ലം ജില്ലയിലെ പ്രധാന കയർവ്യവസായ മേഖലയാണ് കണ്ടച്ചിറ.
ആരാധനാലയങ്ങൾ ക്രൈസ്തവദേവാലയം
1632-ൽ കണ്ടചിറയിലെ പള്ളിക്കടവ് കായൽക്കരയിൽ മാർതോമാശ്ലീഹായുടെ ഒരു റോമൻ കത്തോലിക്കാ ദേവാലയം സ്ഥാപിക്കപ്പെട്ടു.
1661 -ൽ പോർച്ചുഗീസ്സുകാരും പ്രദേശവാസ്സികളുമായുണ്ടായ  ലഹളയിൽ തകർക്കപ്പെട്ടു.
1669- ൽ കണ്ടച്ചിറ കായലിന്റെ തെക്കേക്കരയിൽ  പുനർനിർമ്മിക്കുന്നതിനു  ശബരിയാർ ഔസ്സേപ്പ് നേതൃത്വം നൽകി.
സഭാവിഭജനതിൽ ലത്തീൻ പള്ളിയായിതീർന്നു.
1975- ൽ വിശുദ്ധ ഗീവർഗീസ്സിന്റെ പള്ളി പി തോമസ്‌  സ്ഥാപിച്ചു.
ഹൈന്ദവക്ഷേത്രം
കണ്ടച്ചിറ കായൽക്കരയിലെ മാട്ടേൽ ശ്രീ വേണു ഗോപാല നിലയം ക്ഷേത്രം പത്മനാഭൻ നിർമിച്ചു.
ഇവിടുത്തെ ഉത്സവം കായൽപ്പൂര മെന്നു അറിയപ്പെടുന്നു.
ഇസ്ലാമികാരാധനാലയം
കണ്ടചിറയിലെ ജുമാ മസ്ജിദ് താന്നിക്കമുക്ക് മാർക്കറ്റിനു സമീപം സ്ഥിതി ചെയ്യുന്നു.
കൊല്ലം നഗരത്തിൽ നിന്നും ഏഴു കിലോ മീറ്റർ കുണ്ടറക്ക് പോകുന്ന വഴിയെ യാത്ര ചെയ്താൽ എത്തിച്ചേരാം.
കണ്ടച്ചിറ കായലിനു കുറുകെയുള്ള പാലം  കണ്ടച്ചിറയെയും കിളികൊല്ലൂർ, ചാത്തിനാംകുളം   പ്രദേശങ്ങളെയും   തമ്മിൽ  ബന്ധിപ്പിക്കുന്നു.
"കണ്ടച്ചിറ ചീപ്പ്" എന്നാണു ഈ പാലം  അറിയപ്പെടുന്നത്.
1943 -ൽ കണ്ടച്ചിറ സ്റ്റീഫൻ എന്ന സ്വാതന്ത്ര്യസമര നേതാവാണ്‌ കണ്ടച്ചിറചീപ്പ് നിർമിച്ചത്.
കൊല്ലത്തേക്കുള്ള റെയിൽവേ പാത  കണ്ടച്ചിറയിലൂടെ കടന്നുപോകുന്നു.
സമീപത്തുള്ള റെയിൽവേസ്റ്റേഷൻ പെരിനാടാണ്.
ശ്രദ്ധേയരായ വ്യക്തിത്വങ്ങൾ ഡോ. ജെ. അലക്സാണ്ടർ  ഐ എ എസ് .
, പ്രൊഫ.ഡോ.കണ്ടച്ചിറ ബാബു (S N C ,Kollam ), കണ്ടച്ചിറ സ്റ്റീഫൻ ( സ്വാതന്ത്ര്യ സമര സേനാനി ), കണ്ടച്ചിറ വിശ്വനാഥൻ ( കാഥികൻ ), കടവൂർ ബാലൻ ( കാഥികൻ ), ജോൺസൺ നസ്സറത്ത് (തെക്കതിൽ എൻ  ജോൺ ), പഴവിള  രമേശൻ ( കവി ), ഷാജി എൻ. കരുൺ ( ചലച്ചിത്ര സംവിധായകൻ ), പ്രൊഫ. കെ.ജി. നടരാജൻ K P S C മെമ്പർ,
തുടങ്ങി വിവിധമേഖലകളിൽ പ്രശസ്തരായ ധാരാളം വ്യക്തികളുള്ള  നാടാണ് കണ്ടച്ചിറ അവലംബം പുറത്തേക്കുള്ള കണ്ണികൾ
കണ്ടങ്കളത്തിൽ കരുണാകരൻ നായർ
ആലപ്പുഴ കൈനകരി സ്വദേശിയും സിവിൽ സർവീസിൽ നിന്ന് രാഷ്ട്രീയത്തിൽ പ്രവേശിച്ച കണ്ടങ്കളത്തിൽ കരുണാകരൻ നായർ അഥവ കെ.കെ. നായർ ജനസംഘം പ്രവർത്തകനായിരുന്നു.
1977 സെപ്റ്റംബർ ഏഴിന് മരണപ്പെട്ടു.
ആലപ്പുഴ എസ്.ഡി.വി. സ്കൂളിൽ പഠനം തുടങ്ങിയ കരുണാകരൻ നായർ ബിരുദം നേടിയ ശേഷം ലണ്ടനിൽനിന്ന് ഐ.സി.എസ്. നേടി.
1930-ൽ സിവിൽ സർവീസ് ഉദ്യോഗസ്ഥനായി സേവനം തുടങ്ങി.
ഉത്തർപ്രദേശിൽ അയോധ്യ ഉൾപ്പെടുന്ന ഫൈസാബാദ് ജില്ലാ കളക്ടർ ആയിരിക്കുമ്പോൾ 1949-ൽ ഒരു കൂട്ടം ഹിന്ദു സന്യാസിമാർ അയോധ്യയിൽ തർക്കമന്ദിരത്തിൽ കടന്ന് പ്രതിഷ്ഠ നടത്തിയത് നീക്കണമെന്ന് സർക്കാർ കളക്ടറോട് ആവശ്യപ്പെട്ട്.
ചോര ചൊരിയുമെന്നു പറഞ്ഞ് സർക്കാരിന്റെ നിർദ്ദേശം പാലിക്കാത്തതിനെതുടർന്ന് സർക്കാർ കെ.കെ. നായരെ സസ്പെൻഡ് ചെയ്തു.
കോടതിയിൽ നിന്ന് അനുകൂല ഉത്തരവ് വാങ്ങി തിരികെ ജോലിയിൽ പ്രവേശിച്ചെങ്കിലും ജോലി രാജി വെച്ച് ജനസംഘം പ്രവർത്തകനായി രാഷ്ട്രീയത്തിൽ പ്രവേശിച്ചു.
തിരഞ്ഞെടുപ്പുകൾ 1962 - ൽ ജനസംഘം പ്രതിനിധിയായി ഉത്തർപ്രദേശ് നിയമസഭാംഗം.
1967 -ൽ നാലാം ലോകസഭസയിലേക്ക് ബഹ്രക് മണ്ഡലത്തിൽ നിന്ന് അംഗമായിട്ടുണ്ട്.
ഭാര്യ - ശകുന്തള നായർ, ജനസംഘം പ്രതിനിധിയായി 1952-ൽ ഉത്തർപ്രദേശ് നിയമസഭാംഗവും 1967-ലെ നാലാം ലോക്‌സഭയിൽ കൈസർ ഗഞ്ച് മണ്ഡലത്തിൽ നിന്ന് ലോകസഭാംഗവുമായിട്ടുണ്ട്.
മകൻ - മാർത്താണ്ഡ വിക്രമൻ നായർ സിവിൽ സർവീസിലായിരുന്നു.
കണ്ടത്തിൽ ആഗസ്തീനോസ് കണ്ടത്തിൽ മാർ ആഗസ്തീനോസ് 1923-ൽ, കോട്ടയം മെത്രാൻ അലക്സാണ്ടർ ചൂളപ്പറമ്പിൽ, ചങ്ങനാശേരി മെത്രാൻ തോമസ് കുര്യാളശേരി, തൃശ്ശൂർ മെത്രാൻ മാർ ഫ്രാൻസിസ് വാഴപ്പള്ളി എന്നിവർക്കൊപ്പം, വലത്തു നിന്ന് രണ്ടാമത്, ഉയർന്ന ഇരിപ്പിടത്തിൽ
ഇന്ത്യയിലെ സുറിയാനി കത്തോലിക്കരിലെ മുഖ്യവിഭാഗമായ സിറോ-മലബാർ സഭയുടെ മെത്രാപ്പോലീത്താ  പദവിയിൽ വാഴ്ചനടത്തിയ വ്യക്തി ആയിരുന്നു കണ്ടത്തിൽ മാർ ആഗസ്തീനോസ് .
കോട്ടയം ജില്ലയിലെ മാൻവെട്ടത്ത് 1874 ആഗസ്റ്റ് 25-നു ജനിച്ച അദ്ദേഹം, എറണാകുളത്ത് 1956 ജനുവരി 10-ന് അന്തരിച്ചു.
ഏറ്റവുമധികം കാലം സിറോ-മലബാർ സഭയുടെ തലവനായിരുന്ന വ്യക്തി, കരിയാറ്റിൽ മാർ യൗസേപ്പിനുശേഷം കത്തോലിക്കാ സഭയിൽ മെത്രാപ്പോലീത്താ പദവിയിലെത്തി ഭരണഭാരം നിർവഹിച്ച ആദ്യ ഭാരതീയൻ എന്നീ നിലകളിലും അദ്ദേഹം ശ്രദ്ധേയനാണ്.
കോട്ടയം ജില്ലയിൽ വൈക്കത്തിനു സമീപമുള്ള ചെമ്പ് ഗ്രാമത്തിലെ കണ്ടത്തിൽ തൊമ്മൻ വർക്കിയും, മാഞ്ഞൂർ കരയിൽ മാൻവെട്ടത്തെ നൂറോക്കരി കുടുംബാംഗമായ ത്രേസ്യാമ്മായും ആയിരുന്നു ആഗസ്തീനോസിന്റെ മാതാപിതാക്കൾ.
സ്വഗ്രാമമായ ചെമ്പിലെ പ്രാഥമികവിദ്യാഭ്യാസത്തിനു ശേഷം വൈക്കം മിഡിൽ സ്കൂളിൽ ചേർന്ന് അദ്ദേഹം സ്കൂൾ പഠനം പൂർത്തിയാക്കി.
സ്കൂൾ വിദ്യാഭ്യാസം പൂർത്തിയാക്കിയ ആഗസ്തീനോസ് വൈദികവൃത്തി സ്വീകരിക്കാൻ ആഗ്രഹിച്ചു.
പിതൃസഹോദരനായ തോമാക്കത്തനാർ അതിനു വേണ്ട സഹായങ്ങൾ ചെയ്തുകൊടുത്തു.
1887 നവംബർ 4-ന് വാഴക്കുളത്തെ കർമ്മലീത്താ സെമിനാരിയിൽ വൈദികാർത്ഥിയായ ആഗസ്തീനോസ് 1888 ജൂലൈ 24-ന് മാന്നാനത്തെ വൈദികവിദ്യാലയത്തിലേയ്ക്കു മാറി.
അഞ്ചുവർഷത്തെ സെമിനാരി പഠനത്തിനു ശേഷം 1892-ൽ അദ്ദേഹം, ഇംഗ്ലീഷ് ഭാഷയിൽ പ്രാവീണ്യം സമ്പാദിക്കുന്നതിനായി ചങ്ങനാശേരിയിലെ സെന്റ് ബർക്ക്മാൻസ് ഹൈസ്കൂളിൽ ചേർന്നു.
1893 ജൂലൈ മാസത്തിൽ സഭാധികാരികൾ അദ്ദേഹത്തെ, പൗരോഹിത്യത്തിനു വേണ്ടിയുള്ള ഉപരിപഠനത്തിനായി ശ്രീലങ്കയിൽ കാൻഡിയിലെ പ്രസിദ്ധമായ പേപ്പൽ സെമിനാരിയിൽ അയച്ചു.
അവിടെ എട്ടരവർഷത്തെ പഠനത്തിനു ശേഷം 1901 ഡിസംബർ 21-ന്, 27-ആമത്തെ വയസ്സിൽ , ആഗസ്തീനോസ്, കാൻഡി മെത്രാൻ മോൺസിഞ്ഞോർ പാഞ്ഞാനിയിൽ നിന്ന് വൈദികപട്ടം സ്വീകരിച്ചു.
പുരോഹിതനായി നാട്ടിൽ മടങ്ങിയെത്തിയ ആഗസ്തീനോസ്, കുറെക്കാലം വൈക്കത്തിനടുത്തുള്ള കുലശേഖരമംഗലം, വടയാർ എന്നീ പള്ളികളിൽ വികാരിയായിരുന്നു.
താമസിയാതെ അദ്ദേഹം എറണാകുളത്തെ പെറ്റി സെമിനാരിയുടെ ആദ്യത്തെ റെക്ടറായി നിയമിതനായി.
അതോടൊപ്പം, എറണാകുളം വികാരിയാത്തിന്റെ വികാരി അപ്പസ്തോലിക്ക ആയിരുന്ന ളൂയീസ് പഴേപറമ്പിലിന്റെ സെക്രട്ടറിസ്ഥാനവും ലഭിച്ചു.
1911 ആഗസ്റ്റ് 29-ന് പത്താം പീയൂസ് മാർപ്പാപ്പ അദ്ദേഹത്തെ, എറണാകുളം വികാരിയാത്തിന്റെ സഹായമെത്രാനായി നിയമിച്ചു.
1911 ഡിസംബർ 3-ന് കാൻഡി ഭദ്രാസനപ്പള്ളിയിൽ, ഡെലിഗേറ്റ് അപ്പസ്തോലിക്ക മോൺ.
ലദിസ്ലാവുസ് സലേസ്കിയുടെ മുഖ്യകാർമ്മികത്വ്വത്തിൽ ആയിരുന്നു ആഗസ്തീനോസിന്റെ മെത്രാഭിഷേകം.
വികാരി അപ്പസ്തോലിക്ക മാർ ളൂയീസിന്റെ കീഴിൽ സഹായമെത്രാനായിരുന്ന ആഗസ്തീനോസ്,  ഇടക്കാലത്ത് മാർ ളൂയീസുമായി അഭിപ്രായഭിന്നതയിലായി.
അതിനാൽ അക്കാലത്ത് അദ്ദേഹത്തിന് കൊരട്ടിപ്പള്ളിയിൽ താമസമാക്കേണ്ടി വന്നു.
1919 ഡിസംബർ 9ന് മാർ ളൂയീസ് മരണമടഞ്ഞതോടെ എറണാകുളം വികാരിയാത്തിന്റെ സമ്പൂർണ്ണ ചുമതല ആഗസ്തീനോസിനായി.
1923 ഡിസംബർ 21-ന് പതിനൊന്നാം പീയൂസ് മാർപ്പാപ്പ പുറപ്പെടുവിച്ച  "റൊമാനി പൊന്തിഫിചെസ്" എന്ന ലിഖിതം, സിറോ-മലബാർ ഹയരാർക്കി സ്ഥാപനത്തിന്റെ പ്രഖ്യാപനമായിരുന്നു.
ഹയരാർക്കിയുടെ ആസ്ഥാനമായി തെരഞ്ഞെടുക്കപ്പെട്ട എറണാകുളം വികാരിയാത്ത് അതോടൊപ്പം അതിരൂപതയായി ഉയർത്തപ്പെട്ടു.
സിറോ-മലബാർ ഹയരാർക്കിയുടെ ആദ്യത്തെ തലവനും, പുതിയ അതിരൂപതയുടെ പ്രഥമമെത്രാപ്പോലീത്തയുമായി കണ്ടത്തിൽ ആഗസ്തീനോസ് നിയമിതനായി.
1924 നവംബർ 16-ന് അദ്ദേഹം, മാർപ്പാപ്പയുടെ പ്രത്യേക പ്രതിനിധിയായി കേരളത്തിലെത്തിയ വിസിറ്റർ അപ്പസ്തോലിക്, അലെക്സിസ് ഏം.
ലെപ്പിസിയെയിൽ നിന്ന് മെത്രാപ്പോലീത്തയുടെ സ്ഥാനവസ്ത്രമായ പാലിയം സ്വീകരിച്ചു.
1925-ൽ സിറോ-മലബാർ ഹയരാർക്കിയുടെ സ്ഥാപനത്തിൽ മാർപ്പാപ്പയ്ക്ക് നന്ദി പറയാനും വിശുദ്ധ കൊച്ചുത്രേസ്യായുടെ നാമകരണച്ചടങ്ങിൽ പങ്കെടുക്കാനുമായി റോമിലേക്കു പോയ അദ്ദേഹം മടക്കയാത്രയിൽ ഫ്രാൻസിലെ കത്തോലിക്കാ തീർത്ഥാടനകേന്ദ്രമായ ലൂർദ്ദിനു പുറമേ, പാരിസ് , ലണ്ടൻ , ഡബ്ലിൻ തുടങ്ങിയ നഗരങ്ങളും സന്ദർശിച്ചു.
മെത്രാപ്പോലീത്ത എന്ന നിലയിൽ ആഗസ്തീനോസിന്റെ മൂന്നു ദശാബ്ദക്കാലത്തെ ഭരണം സംഭവബഹുലമായിരുന്നു.
ഒട്ടേറെ പുതിയ ദേവാലയങ്ങളും, വിദ്യാലയങ്ങളും, ആശുപത്രികളും, അഗതിമന്ദിരങ്ങളും സന്യാസഭവനങ്ങളും അതിരൂപതയിൽ ഇക്കാലത്ത് ആരംഭിച്ചു.
ക്ലാരസഭ, ആരാധനാസഭ തുടങ്ങിയ സന്യാസിനീസമൂഹങ്ങളുടെ ശാഖകൾ എറണാകുളം അതിരൂപതയിൽ സ്ഥാപിക്കപ്പെട്ടത് ഇക്കാലത്തായിരുന്നു.
സി.എസ്.ടി. സഭ, വിൻസെൻഷ്യൻ സമൂഹം അഗതികളുടെ സഹോദരികൾ, നസ്രത്തു സഹോദരികൾ തുടങ്ങിയ പുതിയ സന്യാസസമൂഹങ്ങൾക്കും അക്കാലത്തു തുടക്കമായി.
1930-ൽ അഖിലകേരള കത്തോലിക്കാ കോൺഗ്രസിന്റെ സ്ഥാപനത്തെയും അദ്ദേഹം പ്രോത്സാഹിപ്പിച്ചു.
പ്രസാധന രംഗത്ത് ആഗസ്തീനോസ് മെത്രാപ്പോലീത്ത പ്രത്യേകം താത്പര്യം കാട്ടി.
അതിന്റെ ഫലമായി 1921-ൽ ഏറണാകുളത്തെ മാർ ളൂയീസ് മെമ്മോറിയൽ പ്രസ്സും "എറണാകുളം മിസ്സം" എന്ന മാസിക ആരംഭിച്ചു.
1927-ൽ, പിന്നീട് ഇന്ത്യയിലെ ഏറ്റവും പ്രചാരമുള്ള കത്തോലിക്കാ ആനുകാലികായി വളർന്ന സത്യദീപം വാരികയും, 1936-ൽ "മലബാർ മെയിൽ" എന്ന ദിനപത്രവും തുടങ്ങി.
1936, കണ്ടത്തിൽ ആഗസ്തീനോസിന്റെ മെത്രാഭിഷേകരജതജൂബിലി വർഷമായിരുന്നു.
ആ അവസരത്തിൽ, കത്തോലിക്കാസഭയ്ക്കു ചെയ്ത സേവനങ്ങളുടെ അംഗീകാരമായി വത്തിക്കാൻ അദ്ദേഹത്തെ "തിരുസിംഹാസനസഹായകൻ" (Assistant at the Pontifical Throne), "റോമൻ പ്രഭു" (Roman Count) എന്നീ പദവികൾ നൽകി ബഹുമാനിച്ചു.
തോമാശ്ലീഹായുടെ ഭാരതസന്ദർശനത്തിന്റെ 19-അം ശതാബ്ദിയായി കരുതപ്പെട്ട 1952-ൽ, ആ സന്ദർശനത്തെ സംബന്ധിച്ച സുറിയാനിക്രിസ്ത്യാനികളുടെ പരമ്പരാഗതബോദ്ധ്യം വത്തിക്കാൻ പ്രഖ്യാപങ്ങളിൽ ഉൾപ്പെടുത്തിക്കിട്ടാൻ അദ്ദേഹം മുൻകൈയ്യെടുത്തു.
1953-ൽ ആഗസ്തീനോസ് മെത്രാപ്പോലീത്തയുടെ നിർദ്ദേശാനുസരണം സത്യദീപം വാരികയുടെ പത്രാധിപരായിരുന്ന ജോസഫ് പാറേക്കാട്ടിൽ എറണാകുളം അതിരൂപതയുടെ സഹായമെത്രാനായി നിയമിതനായി.
1956 ജനുവരി 10-ആം തിയതി 82-ആമത്തെ വയസ്സിൽ കണ്ടത്തിൽ ആഗസ്തീനോസ് മെത്രാപ്പോലീത്ത മരണമടഞ്ഞു.
ജനുവരി 12-ന് എറണാകുളത്തെ കത്തീഡ്രൽ പള്ളിയിൽ, പ്രധാന ബലിപീഠത്തിനു സമീപം അദ്ദേഹത്തെ സംസ്കരിച്ചു.
1974 മാർച്ച് മാസത്തിൽ ആഗസ്തീനോസ് മെത്രാപ്പോലീത്തയുടെ ഭൗതികാവശിഷ്ടം എറണാകുളത്തെ പുതിയ ബസിലിക്കായിലേക്കു മാറ്റി.
൧ 1783-ൽ കത്തോലിക്കാസഭയിലെ ഭാരതീയനായ ആദ്യത്തെ മെത്രാപ്പോലീത്തയായി അഭിഷിക്തനായ കരിയാറ്റിൽ മാർ യൗസേപ്പ്, നിയുക്തിയെ തുടർന്ന് കേരളത്തിലെത്തി അധികാരമേറ്റെടുക്കുന്നതിനു മുൻപ് 1786-ൽ ഗോവയിൽ മരിച്ചു.
അവലംബം 1 2 3 വറുഗീസ് കാഞ്ഞിരത്തുങ്കൽ, 2012 (പുറം 178) 1 2 3 വറുഗീസ് കാഞ്ഞിരത്തുങ്കൽ, 2012 (പുറം 179) ↑ സെക്കന്ററി സ്കൂളുകളിലെ ഉപയോഗത്തിനായി പാലാ രൂപതയുടെ പാഠപുസ്തകസമിതി, 1966-ൽ പ്രസിദ്ധീകരിച്ച 'തിരുസഭാചരിത്രസംഗ്രഹം' (പുറങ്ങൾ 109-111) ↑ ↑ ↑ Congregation of the Sisters of Nazareth, Memorable Dates 1 2 വറുഗീസ് കാഞ്ഞിരത്തുങ്കൽ, 2012 (പുറം 187) 1 2 Find a Grave, Archbishop Augustine Kandathil ↑ ↑ "Mgr. Augustine Kandathil, Archbishop of Ernakulam and Metropolitan of the Syro-Malabar Rite in South India—the St. Thomas Catholics—has died at the age of 81" 1956 ജനുവരി 13-ന് ബ്രിട്ടണിലെ കാത്തലിക് ഹെറാൾഡ് ദിനപത്രം പ്രസിദ്ധീകരിച്ച വാർത്ത ↑ 'തിരുസഭാചരിത്രസംഗ്രഹം' (പുറങ്ങൾ 100-102) ഗ്രന്ഥസൂചി വറുഗീസ് കാഞ്ഞിരത്തുങ്കൽ, "വക്കീൽ സിറിയക്ക് കണ്ടത്തിൽ: ജീവചരിത്രം", 2012 (പുറങ്ങൾ 178-88)
കണ്ടം ഈ ലേഖനം ഏറെക്കുറേ ഒറ്റ അവലംബത്തിൽ അധിഷ്ടിതമായാണ് എഴുതപ്പെട്ടിട്ടുള്ളത്.
( 2022 ഫെബ്രുവരി ) ഉഴുതൊരിക്കിയ കണ്ടത്തിൽ വിത്തുവിതയ്ക്കുന്ന കർഷകൻ കണ്ടങ്ങളായി തിരിച്ചിരിക്കുന്ന പാടം.
തൃശ്ശൂർ കോൾപ്പാടങ്ങളിൽന്നിന്നുള്ള ചിത്രം
വരമ്പുകളാൽ അതിരുകൾ നിർണ്ണയിച്ചിരുക്കുന്ന കൃഷിസ്ഥലങ്ങളെയാണ് കണ്ടം ​എന്നു വിശേഷിപ്പിക്കുന്നത്.
അതിരുകൾ തിരിച്ചറിയുന്നതിനും, കൃഷിക്കാവശ്യമായ വെള്ളം കൊണ്ടുവരുന്നതിനും പുറത്തേക്ക് ഒഴുക്കിവിടുന്നതിനും ഇങ്ങനെയുള്ള കണ്ടം തിരിക്കൽ  സഹായിക്കുന്നു.
വിശാലമായ നെൽവയലുകളേയും മറ്റ് കൃഷിയിടങ്ങളേയും മൺതിട്ടകൾ ( വരമ്പ് ) അതിരിടുന്ന ചെറിയ ഭാഗങ്ങളാക്കി - കണ്ടങ്ങളാക്കി വിഭജിക്കാറുണ്ട്.
നെല്പാടങ്ങളെ കണ്ടങ്ങളായി വിഭജിക്കുന്നതിന് പ്രധാനമായും രണ്ട് കാരണങ്ങളാണ്.
നെല്പാടങ്ങളിൽ കാണുന്ന ഉയരവ്യത്യാസം.
ഒരേ നിരപ്പിൽ വെള്ളവും മണ്ണൂം നില‌നിർത്തുന്നതിന് വരമ്പുകൾ ഉണ്ടാക്കി നെൽപാടങ്ങളിൽ കണ്ടങ്ങൾ ഉണ്ടാക്കുന്നു.
വിശാലമായ നെൽപാടങ്ങളൂടെ ഓരോ ഭാഗവും ഓരോ വ്യക്തികളുടെ അധീനതയിലാണ്.
ഓരോരുത്തരുടെ ഉടമസ്ഥവകാശം വേർതിരിച്ച് കാണുന്നതിനും അവരവർക്ക് സ്വന്തം കൃഷിയിടത്തിൽ കൃഷിയിറക്കാനുള്ള സൗകര്യത്തിനും നെല്പാടത്തെ കണ്ടമാക്കി തിരിക്കുന്നു.
അവലംബം ↑ മലയാളിയുടെ പച്ചപ്പക - ജന്മഭൂമി
കണെക്റ്റിക്കട്ട് ഇംഗ്ലീഷ് വിലാസം https://ml.wikipedia.org/wiki/Connecticut കണെറ്റികട്ട് അപരനാമം: (കോൺസ്റ്റിറ്റിയൂഷൻ സ്റ്റേറ്റ്‌) തലസ്ഥാനം ഹാർട്ഫർഡ് രാജ്യം യു.എസ്.എ. ഗവർണ്ണർ എം. ജോഡി റെൽ (റിപ്പബ്ലിക്കൻ) വിസ്തീർണ്ണം 14,356 ച.
മീ ജനസംഖ്യ 3,405,565 ജനസാന്ദ്രത 271.40/ ച.
മീ സമയമേഖല UTC -5/-4 ഔദ്യോഗിക ഭാഷ ഇംഗ്ലീഷ് [[Image:|75px|ഔദ്യോഗിക മുദ്ര]]
അമേരിക്കൻ ഐക്യനാടുകളുടെ വടക്കുകിഴക്കൻ തീരത്ത് അറ്റ്ലാന്റിക് മഹാസമുദ്രത്തോടു ചേർന്നു സ്ഥിതിചെയ്യുന്ന സംസ്ഥാനമാണ് കണെറ്റികട്ട് .
തലസ്ഥാനം ഹാർട്ഫർഡ് , ബ്രിഡ്ജ്‌ പോർട്ട്‌ ആണ് ഏറ്റവും വലിയ നഗരം.
മൊഹികൻ വംശജർ കണെറ്റികട്ട് നദിയെ വിളിച്ചിരുന്ന ക്വിന്നിടക്കറ്റ്‌  പേരിൽ നിന്നാണു ഈ കണെറ്റികട്ട് എന്ന പേര്‌  ഉണ്ടായത്‌.
വടക്കു മസാച്ചുസെറ്റ്സ് , കിഴക്ക്‌ റോഡ് ഐലൻഡ് ,തെക്ക്‌കിഴക്ക്‌ അറ്റ്‌ലാന്റിക് മഹാസമുദ്രം ,തെക്ക്‌  ലോങ്ങ്‌ അയലന്റ്‌( ന്യൂ യോർക്ക് ), പടിഞ്ഞാറു ന്യൂ യോർക്ക് എന്നിവയാണു അതിരുകൾ.
ഔദ്യോഗികം ഔദ്യോഗിക വൃക്ഷം: വെള്ള ഓക് ഔദ്യോഗിക പക്ഷി: അമേരിക്കൻ റോബിൻ ഔദ്യോഗിക മൃഗം: സ്പേം തിമിംഗിലം ഗതാഗതം
ഹാർട്ഫർഡിനു സമീപത്തുള്ള ബ്രാഡ്‌ ലീ അന്താരാഷ്ട്ര വിമാനത്താവളമാണു പ്രധാന വിമാനത്താവളം.
ആംട്രാക്‌ :  കണെറ്റികട്ട് സംസ്ഥാനത്തിലെ ന്യൂ ലണ്ടൻ, ന്യൂ ഹേവൻ, സ്റ്റാംഫഡ്‌ , ഹാർട്ഫർഡ് , ബ്രിഡ്ജ്‌ പോർട്ട്‌ എന്നീ  നഗരങ്ങളെ  ന്യൂയോർക്ക്‌, ബോസ്റ്റൺ, വാഷിങ്ങ്റ്റൺ ഡീസീ എന്നീ നഗരങ്ങലിലെക്കുള്ള റെയിൽ സർവീസുകൾ നടത്തുന്നു.
അന്തർസംസ്ഥാന റോഡുകൾ : ‍സംസ്ഥാനത്തിന്റെ തെക്കുപടിഞ്ഞാറു നിന്നും വടക്കുകിഴക്കൻ ഭാഗങ്ങളെ ബന്ധിപ്പിക്കുന്ന ഐ-84, അറ്റ്ലാന്റിക്‌ തീരത്ത്‌ കൂടി കടന്നുപോകുന്ന ഐ-95 എന്നിവയാണു പ്രധാന അന്തർസംസ്ഥാന റോഡുകൾ.
അമേരിക്കൻ ഐക്യനാടുകളിൽ ഏറ്റവും ഉയർന്ന പ്രതിശീർഷവരുമാനമുള്ള സംസ്ഥാനമാണിത്‌.
അവലംബം ↑ http://www.sots.ct.gov/sots/cwp/view.asp?
A=3188 QUESTION_ID=392608 ↑ http://www.census.gov/popest/cities/tables/SUB-EST2006-04-09.xls മുൻഗാമി ജോർജിയ യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1788 ജനുവരി 9ന് ഭരണഘടന അംഗീകരിച്ചു (5ആം) പിൻഗാമി മസാച്യുസെറ്റ്സ്
എമിലിയാനോ മാർട്ടിനെസ്
അർജന്റീന ദേശീയ ടീമിന്റെയും പ്രീമിയർ ലീഗ് ക്ലബ് ആയ ആസ്റ്റൺ വില്ലയുടെയും ഗോൾകീപ്പറായി കളിക്കുന്ന ഒരു അർജന്റീനിയൻ പ്രൊഫഷണൽ ഫുട്ബോൾ കളിക്കാരനാണ് ഡാമിയൻ എമിലിയാനോ മാർട്ടിനെസ് .
മാർട്ടിനെസ് 2022 ഫിഫ ലോകകപ്പിൽ കളിക്കുകയും ടൂർണമെന്റിലെ പ്രകടനത്തിന് ഫിഫ ലോകകപ്പിന്റെ മികച്ച ഗോൾകീപ്പർക്കുള്ള സുവർണ്ണ ഗ്ലൗ പുരസ്‌കാരം നേടുകയും ചെയ്തു.
എമിലിയോ ലുസ്സു
Warning: Page using Template:Infobox officeholder with unknown parameter "costituency" (this message is shown only in preview).
എമിലിയോ ലുസ്സു (ജീവിതകാലം : ഡിസംബർ  4, 1890 – മാർച്ച് 5, 1975) ഒരു ഇറ്റാലിയൻ സൈനികനും രാഷ്ട്രീയക്കാരനും എഴുത്തുകാരനുമാണ്.
എമിലിയോ ലൂസ്സു കാഗ്ലിയാരി (സാർഡീനിയ) പ്രോവിൻസിലെ അർമുൻഗ്വയിലാണ് ജനിച്ചത്.
1914 ൽ നിയമത്തിൽ ബിരുദമെടുത്തു.
ഒരു കവയിത്രിയും മാർഷെ പ്രഭുകുടുബത്തിലെ അംഗവുമായിരുന്ന ജോയിസെ സാൽവറ്റോറിയെയാണ് അദ്ദേഹം വിവാഹം കഴിച്ചിരുന്നത്.
ഗ്രന്ഥങ്ങൾ La catena (1929) Marcia su Roma e dintorni ( The March on Rome and Thereabouts , 1932) Teoria dell'insurrezione ("Theory of Insurrection", 1936) Per l'Italia dall'esilio ( Road to exile: the story of a Sardinian patriot , 1938) ( Review in Time Magazine Archived 2008-01-13 at the Wayback Machine . ) Un anno sull'altipiano ("A Year on the High Plateau", Sassari Infantry Brigade , 1938, ISBN 978-1-85375-360-2 ) Diplomazia clandestina Archived 2014-02-22 at the Wayback Machine .
" (1955) La clericalizzazione dello Stato e l'arcivescovo di Cagliari (1958) Il cinghiale del diavolo e altri scritti sulla Sardegna (1976) അവാർഡുകളും ബഹുമതികളും Silver Medal for Valor  (Col del rosso, January 28th   1918) Silver Medal for Valor (Campo d'argine, June  16th 1918) Bronze Medal for Valor (Altipiano di Asiago, July 1916) Bronze Medal for Valor (November 1916) War Merit Cross Commemorative Medal for the Italo-Austrian War 1915–1918 Commemorative Medal of the Unity of Italy Order of Vittorio Veneto Medaglia commemorativa italiana della vittoria  ==
എമിലിയാനൊ സപാത്ത ഇംഗ്ലീഷ് വിലാസം https://ml.wikipedia.org/wiki/Emiliano_Zapata
1910-ലെ മെക്സിക്കൻ വിപ്ലവത്തിന്റെ പ്രമുഖ നേതാവായിരുന്നു എമിലിയാനോ സപാത്ത (Emiliano Zapata) (1879 ഓഗസ്റ്റ് 8, – 1919 ഏപ്രിൽ 10) .
പൊർഫിറിയോ ഡയസ് എന്ന ഏകാധിപതിയുടെ ഭരണത്തിൽ നിന്ന് രാജ്യത്തെ മോചിപ്പിക്കുവാനായിരുന്നു മെക്സിക്കൻ വിപ്ലവം നടന്നത്.
കൃഷിഭൂമി സമമായി ഭാഗിക്കുന്നതിനുവേി പോരാടിയ മെക്‌സിക്കൻ വിപ്ലവകാരിയായിരുന്നു സപാത്ത  .